**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Կրթության, գիտության, մշակույթի և սպորտի նախարարություն** | **31.05.2022թ.** |
| **N 01/17.3/12509-2022** |
| 1. Նախագծի վերնագրում և 1-ին կետում հղումը կատարել «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքին և «Հայաստանի Հանրապետության 2022 թվականի պետական բյուջեի կատարումն ապահովող միջոցառումների մասին» Հայաստանի Հանրապետության կառավարության 2021 թվականի դեկտեմբերի 23-ի N 2121-ն որոշմանը,
 | **Ընդունվել է:** |
| 2. Նախագծի N 4 հավելվածի «1139» ծրագրի «11001» միջոցառման հաշվին նվազեցվող ծախսերն արտացոլել՝ պահպանելով բյուջեի եռամսյակային համամասնությունների սկզբունքը: | **Ընդունվել է:** |
| 1. Ներկայացված հիմնավորումը չի արտացոլում կատարվելիք աշխատանքների բովանդակային հստակ նկարագիրը, ինչպես նաև անհրաժեշտ է ներկայացնել ծախսերի հաշվարկ-հիմնավորումները:
 | **Չի ընդունվել՝** նկատի առնելով այն, որ նշված տեղեկատվությունը ներառված է նախագծի հիմնավորման և նախահաշվի մեջ: Դրամաշնորհը նույն հիմնավորումով տրամադրվել է նաև նախորդ տարի և լրացնում է նախորդով իրականացված ծրագրերն ու ծախսերը: |
| **2. Ֆինանսների նախարարություն** | **01.06.2022թ.** |
| **N 01/8-3/9893-2022** |
| 1.Նախագծի 2-րդ կետով նախատեսվում է որոշմամբ հատկացված գումարը դրամաշնորհային պայմանագրի հիման վրա տրամադրել «Արմենպրես» պետական լրատվական գործակալություն ՓԲԸ-ին: Այդ կապակցությամբ հայտնում ենք, որ ՀՀ կառավարության 23.12.2021թ. N 2121-Ն որոշման 1-ին կետի 2-րդ ենթակետի համաձայն՝ դրամաշնորհը տնտեսության որևէ ճյուղի (ոլորտի) կամ գործունեության որևէ տեսակի խթանման (խրախուսման) նպատակով ՀՀ պետական բյուջեից կազմակերպությանն իր կանոնադրական խնդիրների կամ դրանց մի մասի իրականացման նպատակով անհատույց և անվերադարձ տրամադրվող դրամական հատկացումն է: Այնինչ, Նախագծին կից ներկայացված նախահաշվի համաձայն՝ հատկացվող դրամաշնորհի հաշվին ձեռք են բերվում ապրանքներ և ծառայություններ: Ելնելով վերոգրյալից՝ գտնում ենք, որ վերոնշյալ ապրանքների և ծառայությունների ձեռքբերումն անհրաժեշտ է իրականացնել գնումների մասին ՀՀ օրենսդրության պահանջներին համապատասխան: | **Չի ընդունվել**՝ գնման գործընթացը առավել արդյունավետ իրականացնելու նպատակով, ինչպես նաև հաշվի առնելով, որ նախորդ տարի ՀՀ կառավարության համապատասխան որոշմամբ գումարը տրամադրվել է որպես դրամաշնորհ, nախագծով նախատեսվում է գումարը սույն որոշմամբ հատկացնել առաջարկված եղանակով:  |
| 2. Նախագծի վերնագրում և 1-ին կետում անհրաժեշտ է ճշտել ՀՀ պետական բյուջեի և վերջինիս կատարումն ապահովող ՀՀ կառավարության որոշման տարեթվերը և համարները: | **Ընդունվել է:** |
| 3. Նախագծի N 4 հավելվածի 1139 ծրագրի 11001 միջոցառման վերջին աղյուսակի «Ինն ամիս» և «Տարի» սյունակներում գումարը նշել բացասական նշանով: | **Ընդունվել է:** |
| 4. Անհրաժեշտ է ներկայացնել հիմնավորումներ 1223 ծրագրի 11001 միջոցառման ֆինանսական ցուցանիշների նվազման պարագայում ոչ ֆինանսական ցուցանիշների անփոփոխ մնալու վերաբերյալ:  | ՀՀ պետական բյուջեի հայտով նշված ծրագրի-միջոցառման ֆինանսական միջոցները նախատեսվում և հաստատվում են մոտավոր հաշվարկների հիման վրա, սակայն ոչ ֆինանսական ցուցանիշները նախատեսվում են արդեն իսկ վարույթ ընդունված գործերին համապատասխան, այդ իսկ պատճառով նախագծով ներկայացված փոփոխությունը չի նախատեսում ոչ ֆինանսական ցուցանիշի փոփոխություն  |
| 5. Նախագծին կից Նախահաշիվը, ըստ ծախսային ուղղությունների, ներկայացված է մեկ թվով, բացակայում են հիմնավորված հաշվարկները (աշխատողների թիվը, յուրաքանչյուրի վարձատրության չափը, էլեկտրաէներգիայի, կապի, գործուղման, անդամավճարի և այլ ծախսերի գծով): | **Ընդունվել է:** Նախագծին կից ներկայացվում է լրացուցիչ հաշվարկ-հիմնավրում՝ ծախսերի բացվածքով: |
| 6. Նկատի ունենալով, որ Միջոցառման ծախսերի նախահաշվում ներառված ծախսերը շարունակական բնույթ են կրում, անհրաժեշտ է ներկայացնել տեղեկատվություն հաջորդ տարիներին վերջինիս ֆինանսավորման աղբյուրների վերաբերյալ (հարկ է նշել, որ ՀՀ 2023-2025թթ. ՄԺԾԾ հայտով Միջոցառումը չի ներկայացվել):  | Նախագծով ներկայացված միջոցառմանը հատկացվող ֆինանսկան միջոցները ՀՀ 2023-2025թթ. ՄԺԾԾ հայտով նախատեսված են 1091 ծրագրի 11002 և 11004 միջոցառումներով: |